Birgitte Nielsen træder tilbage som formand for DGI gymnastik. Hun vil koncentrere sig om virket som næstformand i DGI.

Ny formand for Gymnastik Birgitte Nielsen melder klart ud, at hun trækker sig som formand for DGI gymnastik til november. - Der skal være tid til at finde den rette person til at overtage, forklarer hun. Derfor har hun truffet beslutningen allerede nu. Flere årsager Grunden til, at Birgitte Nielsen vælger at takke af, skyldes flere ting. - For det første vil jeg gerne koncentrere min indsats om det brede politiske arbejde i hele organisationen, forklarer Birgitte Nielsen, der også er næstformand for DGI. Arbejdsmarkedet Derudover handler det også om at fastholde tilknytningen til arbejdsmarkedet. - I år er det ikke noget problem, siger Birgitte Nielsen, der har fået en ordning med sin arbejdsplads, der gør det muligt at besidde pladsen som formand for DGI gymnastik og som næstformand for hele organisationen. - Men jeg har været umådelig glad for arbejdet i gymnastikudvalget. Det har været meget lærerigt og berigende, også på det personlige plan, fortæller Birgitte Nielsen. Den rette person At Birgitte Nielsen vælger at melde klart ud i god tid før årsmødet hænger sammen med, at hun ønsker at sende et klart signal. - Formandsposten for gymnastikudvalget er en vigtig post, og der skal være tid til at finde den rette person, mener Birgitte Nielsen. Birgitte Nielsen har været formand for DGI gymnastik siden 2004.